stanford-oval/wikipedia huggingface dataset:
Leroy & Stitch
Hahmot elokuvassa

Lilo jää yksin Maahan, kun hänen avaruusolioystävänsä lähtevät. Hän koettaa ottaa yhteyttä Stitchiin ja tajuaa, että tämä on pulassa. Elokuvan aikana hän myös ehtii nimetä 625:n ja korjata tämän kanssa Gantun aluksen. Lilo on anteeksiantavainen ja rohkea tyttö. Kyseisessä elokuvassa oli lähes ainoa hetki, jolloin hän menetti toivonsa ja antoi periksi -kunnes tapahtui muutos.
Stitch pääsee IPA:n (Iso Punainen Alus) kapteeniksi ja saa ensitehtäväkseen napata vankilasta karanneen Tohtori Johannes von Hamsterin. Leroyn myötä Stitch joutuu kuitenkin hankaluuksiin ja rupeaa miettimään, onko hänen todellinen paikkansa IPA:n kapteenina.
Leroy on Jumban uusin koe, joka on vieläkin voimakkaampi ja häijympi kuin Stitch. Hamsteri ottaa sen haltuunsa ja kloonaa moninkertaiseksi. Yksi Leroyn kyvyistä on muuttaa punainen värinsä siniseksi, jolloin hän on prikuleen Stitchin näköinen. Leroyn ainoa heikkous on kappale Aloha Oe: kun hän kuulee sen, hän hyytyy kuin piimä pakkasella.
Jumba alkaa elokuvassa luoda uutta ilkeää koeta, Leroy, jonka Hamsteri ottaa haltuunsa. Jumban ansiosta Pleakley ja Stitch myös välttyvät Aurinkoon päätymiseltä mustan aukon kautta.
Pleakley pääsee Maantieteen professoriksi, mutta joutuukin pettymään kun ei saa opettaa lainkaan. Hänkin joutui vaikeuksiin, kun saapui väärään aikaan väärään paikkaan.
Tohtori Johannes von Hamsteri pakenee Gantun avulla vankilasta ja kloonaa Leroyn ja lähtee valloittamaan galaksia. Hän onnistuukin siinä, ja lähettää Leroyn kokoamaan kaikki koekappaleet tuhottaviksi. Kunnes Lilo, Stitch, Jumba, Pleakley, Gantu ja Reuben onnistuivat estämään sen aiheuttamalla oikosulun jokaiseen Leroyhin ja sen jälkeen he lähettivät hänet ja Leroy-armeijan vankilaan.
Gantu vapauttaa Hamsterin, mutta saa potkut. Kuultuaan Lilon ja Reubenin puheen, hän siirtyy heidän puolelleen Hamsteria vastaan. Elokuvan lopussa hän pääsee Galaksienliiton laivaston kapteeniksi.
Reuben tulee elokuvan alussa Gantun hylkäämäksi ja on siksi suuttunut tälle. Lilo saapuu, antaa 625:lle nimen Reuben ("Ruben") ja ottaa tämän ohanaan. Yhdessä he korjaavat Gantun aluksen ja lähtevät pelastamaan pulaan joutuneita ystäviään. Elokuvassa Reuben löytää omat voimansa ja oppii käyttämään niitä. Lopputaistelussa nähdään myös ensimmäinen ja ainut kerta, milloin hän taistelee ja senkin hän tekee voileivillä.
Mertle joutuu koe-koiransa Fifin mukana Leroyn kaappaamaksi. Lopussa hän päättää tulla Fifin suostutuksesta mukaan ohanaan.
Nani tavataan vain elokuvan alussa ja lopussa. Hän on lähes koko elokuvan ajan töissä, eikä huomaa Lilon katoamista.
Koekappaleet joutuvat Leroyn kaappaamina eräälle stadionille tuhottaviksi, mutta Lilon ja kumppanien saavuttaessa alkaa taistelu 626 koekappaletta vastaan hyvin monta Leroy kloonia.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Daveigh Chase | Ada Forsberg | Lilo |
| Chris Sanders | Jukka Rasila | Stitch/Leroy |
| David Ogden Stiers | Jarmo Koski | Jumba |
| Kevin McDonald | Taisto Oksanen | Pleakley |
| Tia Carrere | Amira Khalifa | Nani |
| Kevin Michael Richardson | Markus Bäckman | Gantu |
| Jeff Bennett | Petteri Summanen | Tri Hamsteri |
| Rob Paulsen | Mika Ala-Panula | Reuben |
| Zoe Caldwell | Tiia Louste | Neuvoston puheenjohtaja |
| Tilda Kiianlehto, Ella Jaakkola, Pertti Koivula,  Ella Pyhältö, Juha Laakso, Mimosa Willamo, Rebekka Holi, Antti Jaakola, Henna Haataja ja Tero Pennanen | Tilda Kiianlehto, Ella Jaakkola, Pertti Koivula,  Ella Pyhältö, Juha Laakso, Mimosa Willamo, Rebekka Holi, Antti Jaakola, Henna Haataja ja Tero Pennanen | Muissa rooleissa |
Suomenkielisen dialogin käänsi Isto Aitokari ja sen ohjasi Carla Rindell.
Aiheesta muualla

Leroy & Stitch Internet Movie Databasessa (englanniksi)
Lilo & Stitch
| --- | --- |
Hahmot::  Lilo | Nani | Jumba | Pleakley
Luettelot::  Luettelo muista hahmoista
Elokuvat::  Lilo ja Stitch | Stitch! Avaruuskoe 626 | Lilo & Stitch 2 | Leroy & Stitch
Kokeet::  Stitch | 624 Seireeni | Leroy
Kissalan pojat

Kissalan pojat Mamman kanssa. (1901)
Kissalan pojat (engl. The Katzenjammer Kids) on amerikansaksalaisen Rudolph Dirksin luoma sarjakuva. Se ilmestyi ensimmäisen kerran vuonna 1897 William Randolph Hearstin julkaisemana ja on vanhin edelleen ilmestyvä sarjakuva. Kissalan pojat on jäljitelmä Wilhelm Buschin kuvakertomuksesta Max ja Moritz. Dirks piirsi sarjakuvaa vuonna 1968 tapahtuneeseen kuolemaansa saakka.
Sarjakuvan tapahtumat sijoittuvat tarkemmin määrittelemättömälle "Etelä­meren saarelle". Päähenkilöt ovat kaksi poikaviikaria (suom. nimiltään Hansu ja Fritsu, Seura-lehdessä Hannu ja Harri), jotka tekevät kepposia lähipiirinsä aikuisille (mm. Mamma, Kapu, Inspehtori, Päällikkö). Mukana on toisinaan myös kolmas poika, Rollo. Toisinaan kepposet onnistuvat yli odotusten, toisinaan seurauksena on selkäsauna.
Englanninkielisessä versiossa The Katzenjammer Kids koko Kissalan väki eli Hans, Fritz, Mama, der Captain ja der Inspector on saksalaisia siirtolaisia, jotka puhuvat englantia vahvasti murtaen. Katzenjammer on saksaa ja tarkoittaa krapulaa. Hans ja Fritz keskittyivät aluksi kiusaamaan kapteenia ja inspehtoria. Pojat käyttävät kepposissaan usein erittäin lujaa ja hyvin tarttuvaa liimaa, mistä on syntynyt puhekielinen ilmaisu "Kissalan poikien liimasta" kaiken liimaavana ihmeaineena.
Oikeudenkäynti

Vuonna 1912 Dirks ostettiin kilpailevan lehden palvelukseen, mikä johti oikeudenkäyntiin, jossa määriteltiin tekijän ja kustantajan oikeudet. Lopputuloksena oli oikeuden päätös, jonka mukaan Dirksillä oli oikeus luomiinsa henkilöhahmoihin, mutta kustantajalla oli yksinoikeus sarjan nimeen. Dirks jatkoi sarjakuvansa piirtämistä United Features Syndicate -nimisen kustantajan palveluksessa nimellä The Captain and the Kids. Kilpaileva kustantaja King Features Syndicate puolestaan palkkasi Katzenjammer Kidsin piirtäjäksi Harold Knerrin. Knerr lopetti sarjan piirtämisen vuonna 1945, minkä jälkeen häntä seurasivat Doc Winner ja Joe Musial.
Policy and Pie part 1 of 2 (1918)
Policy and Pie part 2 of 2 (1918)
Kehruujalkaiset

| Kehruujalkaiset |
| --- | --- |
 Embia major
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kehruujalkaiset Embioptera  Shipley, 1904
Heimot
 Anisembiidae  Oligotomidae  Teratembiidae 
Katso myös
   Kehruujalkaiset Wikispeciesissä   Kehruujalkaiset Commonsissa 
Infobox OKNimi-testi OK: 
Kehruujalkaiset (Embioptera tai Embiidina) on vain noin 300 lajia käsittävä hyönteislahko. Lajien levinneisyys rajoittuu lähinnä maapallon trooppisille ja subtrooppisille alueille. Suomessa kehruujalkaisia ei esiinny.
Kehruujalkaiset ovat pieniä, muodoltaan sylinterimäisiä hyönteisiä, joiden väri vaihtelee ruskeasta mustaan. Naaraat ovat siivettömiä, mutta joidenkin lajien koirailla on siivet. Elinympäristönä ovat labyrinttimäiset käytävät, joita nämä eläimet tekevät maaperään, karikkeeseen tai puiden kaarnan alle. Käytävät vuorataan seitillä, jota erittävät kehruurauhaset sijaitsevat etummaisessa raajaparissa. Tämä on erikoinen anatominen piirre, joka erottaa kehruujalkaiset kaikista muista hyönteislahkoista. Tunneleissa eläimet liikkuvat yhtä sujuvasti etu- ja takaperin. Erikoisena piirteenä aikuisten koiraiden siivet taittuvat tarvittaessa eteenpäin (pään yli) mahdollistaen sujuvan liikkumisen takaperin.
Yhdessä pesätunnelissa elää naaras sekä nuoria yksilöitä (nymfejä). Eri "perheiden" tunnelit voivat kuitenkin yhtyä toisiinsa, vaikka kehruujalkaiset eivät olekaan yhdyskuntahyönteisiä. Aikuiset koiraat eivät syö mitään ja ovat lyhytikäisiä. Joskus naaras saattaa myös syödä koiraan parittelun aikana. Suuosat suuntautuvat eteenpäin ja ovat purevat. Ravinto, jota eläimet tulevat keräämään yöllä tunneliverkoston ulkopuolelta muodostuu lähinnä kuolleesta kasviaineksesta. Naaras munii pesäkäytävän seinämille ja hoivaa jälkikasvuaan. Kehruujalkaisilla on osittainen muodonvaihdos.
Lahko lienee ilmestynyt jurakaudella ja esiintyy runsaana liitukautisessa meripihkassa.
Aiheesta muualla

Embioptera (englanniksi)
Gordon's Embioptera page (englanniksi)
Kerplunk!

| Kerplunk Green Day |
| --- | --- | --- |

Studioalbumin tiedot
 Äänitetty : 1991
 Julkaistu: 17. tammikuuta 1992
 Tuottaja(t): Green Day, Rob Cavallo ja Andy Ernst
 Tyylilaji: Punk rock
 Kesto: 42.08
 Levy-yhtiö: Lookout! Records
Green Dayn muut julkaisut
| 1,039/Smoothed Out Slappy Hours 1991 | Kerplunk! 1992 | Dookie 1994 |
Kerplunk on punk-yhtye Green Dayn toinen albumi. Albumi äänitettiin vuonna 1991, ja se julkaistiin 17. tammikuuta 1992. Albumi sisältää virallisesti 12 kappaletta, mutta CD- ja kasettiversiot sisältävät myös 4 lisäkappaletta Sweet Children -EP:ltä. Kolme näistä kappaleista ovat Green Dayn omia sävellyksiä, mutta neljäs, levyn päättävä kappale  My Generation  on cover-versio The Whon alkuperäisversiosta. Albumia on myyty maailmanlaajuisesti yli 4 miljoonaa kappaletta ja pelkästään Yhdysvalloissa yli 1 miljoona kappaletta. Vuonna 2007 Blender-Magazine listasi Kerplukin sijalle 47 heidän listauksessaan "The 100 greatest Indie Rock albums ever"
Kappalelista

Kaikki sanat Billie Joe Armstrong, ellei toisin mainita, kaikki sävellykset Green Day, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | 2,000 Light Years Away (musiikki: Green Day, Jesse Michaels, Pete Rypins ja Dave "E.C." Henwood)  |  | 2.24 |  |  |  |  |  |  |
| 2. | One for the Razorbacks |  | 2.30 |  |  |  |  |  |  |
| 3. | Welcome to Paradise |  | 3.30 |  |  |  |  |  |  |
| 4. | Christie Road |  | 3.33 |  |  |  |  |  |  |
| 5. | Private Ale |  | 2.26 |  |  |  |  |  |  |
| 6. | Dominated Love Slave | Tré Cool | 1.42 |  |  |  |  |  |  |
| 7. | One of My Lies |  | 2.19 |  |  |  |  |  |  |
| 8. | 80 |  | 3.39 |  |  |  |  |  |  |
| 9. | Android |  | 3.00 |  |  |  |  |  |  |
| 10. | No One Knows |  | 3.39 |  |  |  |  |  |  |
| 11. | Who Wrote Holden Caulfield? |  | 2.44 |  |  |  |  |  |  |
| 12. | Words I Might Have Ate |  | 2.32 |  |  |  |  |  |  |
|  |  |  | 33.58 |  |  |  |  |  |  |
| Bonuskappaleet (vain CD & kasetti) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | Sweet Children |  | 1.41 |  |  |  |  |  |  |
| 14. | Best Thing in Town (Sanat; Armstrong ja Mike Dirnt)  |  | 2.03 |  |  |  |  |  |  |
| 15. | Strangeland |  | 2.08 |  |  |  |  |  |  |
| 16. | My Generation (alkuperäinen esitys: The Who)  | Pete Townshend | 2.19 |  |  |  |  |  |  |
|  |  |  | 42.09 |  |  |  |  |  |  |
Kokoonpano

Billie Joe Armstrong – laulu, kitara
Mike Dirnt – basso, taustalaulu
Tré Cool – rummut, taustalaulu
Al Sobrante – rummut Sweet Children -EP:n kappaleissa
Green Day
| --- | --- |
Studiolbumit:   39/Smooth  Kerplunk!  Dookie  Insomniac  Nimrod.  Warning:  American Idiot  21st Century Breakdown  ¡Uno!  ¡Dos!  ¡Tré!  Revolution Radio  Father of All Motherfuckers  Saviors 
Kokoelmat:   1,039/Smoothed Out Slappy Hours  International Superhits!  Shenanigans  Greatest Hits  Demolicious 
Livealbumit:  Bullet in a Bible Awesome as Fuck 
EP:t:   1,000 Hours  Slappy  Sweet Children  Bowling Bowling Bowling Parking Parking 
Videografia:   ‘’International Supervideos!’’  ‘’¡Cuatro!’’
Kasarmikatu

Kasarmikatua syksyllä 2022.
Helsingin Kasarmikatu (ruots. Kaserngatan) alkaa Vuori­miehen­kadulta Ullanlinnasta ja päättyy pohjoiseen Esplanadin puistoon Kaartinkaupungissa. Korkeavuorenkatu on Kasarmikadun rinnakkaiskatu vasemmalla puolella edettäessä talonumeroinnin mukaan etelästä käsin. Vuorimiehenkadun eteläpuolella katu jatkuu Neitsytpolun nimellä.
Kasarmikadun nimi johtuu Kaartin kasarmista, joka läntinen pääty on Kasarmikadun varrella. Rakennuksen varsinainen pääjulkisivu on kuitenkin Kasarmitorin puolella, jonka reunaa pitkin sen edessä kulkee Eteläinen Makasiinikatu.
Poikkikadut etelästä pohjoiseen

Tähtitorninkatu (oikealle)
Tarkk’ampujankatu (vasemmalle)
Punanotkonkatu (vasemmalle)
Raitiovaunun 10 (Kirurgi) kääntöraide Kasarmikadulla Tarkk'ampujan- ja Punanotkonkatujen välissä
Kaartinkuja (oikealle)
Ullanlinnankatu (vasemmalle)
Pieni Roobertinkatu (vasemmalle)
Eteläinen Makasiinikatu (oikealle)
Pohjoinen Makasiinikatu (oikealle)
Rikhardinkatu (vasemmalle)
Rakennuksia etelästä pohjoiseen

Parittomat osoitteet sijaitsevat kadun oikealla puolella.
Kirurginen sairaala (Kasarmikatu 13), arkkitehdit Helge Rancken, Ludvig Bohnstedt, F. A. Sjöström, Sigismund Ringier; rakennusvuosi 1888
Kaartin maneesi (Kasarmikatu 15), arkkitehti Axel Hampus Dahlström; rakennusvuosi 1877
Suomen arkkitehtuurimuseo (Kasarmikatu 24), arkkitehti Magnus Schjerfbeck; rakennusvuosi 1899
Kasarmitorin sähköasema, Kasarmikadun ja Pienen Roobertinkadun kulmassa, arkkitehti Selim A. Lindqvist; rakennusvuosi 1909
Kaartin kasarmi (Kasarmikatu 17), pääjulkisivu Kasarmitorin (Eteläisen Makasiinikadun) puolella; rakennusvuosi 1822
Kasarmitorin liikerakennus (Kaarmikatu 19); rakennusvuosi 1960
Toimistotalo Kasarmikatu 21; rakennusvuosi 2017
Nylands Nationin talo (Kasarmikatu 40), arkkitehti Karl Hård af Segerstad; rakennusvuosi 1901
Kirurginen sairaala
Suomen arkkitehtuurimuseo
Kasarmikatu 26
Kasarmikatu 36
Kasarmikatu 21
Aiheesta muualla

Kuvia tai muita tiedostoja aiheesta Kasarmikatu Wikimedia Commonsissa
Kuvia Kasarmikadun varrelta (Korttelit.fi) (Arkistoitu – Internet Archive)
Karttapiirros Kasarmikadun alueesta
Khersonesos (Kreetan länsirannikko)

| Khersonesos> Χερσόνησος.Sijainti |
| --- | --- |
 Khersonesos
Koordinaatit:  35°22′52″N, 23°32′03″E
Valtio:  Kreikka
Paikkakunta:  Keramotí, Inachóri, Kíssamos, Chaniá, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Infobox OKVirheellinen NIMI-arvo: 
Khersonesos (m.kreik. Χερσόνησος, Khersonēsos, lat. Chersonesus) oli antiikin aikainen kaupunki Kreetan saarella Kreikassa. Se sijaitsi saaren länsirannikolla noin 2,5 kilometriä länsiluoteeseen nykyisestä Kíssamoksen kunnan Keramotín kylästä.
Khersonesoksen kaupungista ei tiedetä juuri mitään. Sitä ei ole luetteloitu saaren polisten eli kaupunkivaltioiden joukkoon. Antiikin kirjallisuudessa kaupungin mainitsee lähinnä Ptolemaios. Strabon mainitsee kreetalaisen Khersonisoksen kaupungin, joka oli vastapäätä Kyrenaikaa, mutta on epäselvää, viittaako se samaan kaupunkiin; joskus on tulkittu, että Kreetan etelärannikolla olisi ollut toinen Khersonesoksen kaupunki.
Kreetan länsirannikon Khersonisosta tai mahdollista etelärannikon Khersonisosta ei tule sekoittaa tunnetumpaan Khersonasoksen eli Khersonesoksen kaupunkiin nykyisen Chersónisoksen kaupungin paikalla saaren pohjoisrannikolla.
Kauppakeskus Koivukeskus

| Kauppakeskus Koivukeskus |
| --- | --- |
 Läntinen sisäänkäynti Asolanväylän ja Koivukylän puistotien risteyksessä
Sijainti:  Asola, Vantaa
Koordinaatit:  60.3251°N, 25.0574°E
Avattu:  12. marraskuuta 2009
Arkkitehti:  Innovarch
Isännöitsijä:  Kesko
Rakennuskustannukset:  32,3 miljoonaa
Päävuokralaisia:  K-Citymarket, Alko
Kerrospinta-ala:  26 860 m²
Kerrosten määrä:  3
Pysäköintipaikkoja:  400
Kauppakeskus Koivukeskus on Vantaan Asolan kaupunginosassa, Koivukylän rautatieaseman länsipuolella sijaitseva K-Citymarket-vetoinen kauppakeskus. Keskus toimii S-marketia vastapäätä, jonka viereiselle pellolle se avattiin marraskuussa 2009. Rakennustyöt aloitettiin syyskuussa 2008. Hanke maksoi noin 32,3 miljoonaa euroa.
K-citymarketille kuuluvaa tilaa keskuksessa on 12 500 neliötä ja erikoisliikkeiden tilaa miltei 3 000 neliötä.  K-Citymarketin lisäksi kauppakeskuksen liikkeisiin kuuluvat muun muassa Alko, apteekki ja Koivukylän kirjasto. Kauppakeskuksen omistaa Kesko ja sen on rakennuttanut Skanska. Kauppakeskuksen alla on noin 400 paikan pysäköintihalli.
Kulkuyhteydet

Koivukeskus sijaitsee aivan Koivukylän aseman vieressä. Asemalla pysähtyy Keravan kaupunkiradan K-juna Keravalle ja Helsinkiin. Kauppakeskusta ympäröivillä Koivukyläntiellä ja Asolanväylällä on runsaasti linja-autoliikennettä muun muassa Tikkurilaan, Rekolaan, Päiväkumpuun, Leinelään ja Simonkylään.
Aiheesta muualla

Kuvia tai muita tiedostoja aiheesta Kauppakeskus Koivukeskus Wikimedia Commonsissa
Kolekystiitti

Kolekystiitti on sappirakon tulehdus, jonka useimmiten aiheuttavat sappikivet. Naiset sairastuvat miehiä useammin. Ylävatsakipu on sairauden keskeisin oire. Usein sairastuneille toteutetaan sappirakon poisto tulevien tulehdusten välttämiseksi. Yhdellä kahdestakymmenestä kolekystiittiin sairastuneesta sappikiviä ei ole. Tällöin sappirakon tulehtumisen syy jää usein epäselväksi. Jos tulehduksen hoito viivästyy tai sitä ei ole saatavilla, tauti voi johtaa vakaviin komplikaatioihin.
Kielokukko

| Kielokukko |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Chrysomelinae
Tribus::  Criocerini
Suku::  Lilioceris
Laji::  merdigera
Kaksiosainen nimi
 Lilioceris merdigera  (Linnaeus, 1758) 
Katso myös
   Kielokukko Wikispeciesissä   Kielokukko Commonsissa 
Infobox OKNimi-testi OK: 
Kielokukko (Lilioceris merdigera) on lehtikuoriaisten heimoon kuuluva kovakuoriainen.
Kielokukko kasvaa 6–7,5 mm pitkäksi Sen kuori on kirkkaan punainen. Sen voi erottaa sukulaisestaan liljakukosta siitä, että pää ja jalat ovat liljakukolla mustat, kielokukolla punaiset.
Kielokukon ravintokasveja ovat kielo, lehtokielo, ruohosipuli, varjolilja ja sen sukulainen Lilium bosniacum.
Aiheesta muualla

Laji.fi: Kielokukko (Lilioceris merdigera)
Ikkuna Suomen luontoon: Kielokukko (Arkistoitu – Internet Archive)
UniProt, Taxonomy: Lilioceris merdigera (englanniksi)
Kf

Kf tai KF tarkoittaa seuraavia:
Air Botnia, IATA-koodi KF, lentoyhtiö
Blue1, IATA-koodi KF, lentoyhtiö
Det Konservative Folkeparti, KF, tanskalainen puolue
Killing Floor, KF, Tripwire Interactiven tekemä survival horror -genreen kuuluva FPS-moninpeli
KF, kaliumfluoridin kemiallinen kaava
Konditionsfrämjandet, Kf, Suomen ruotsinkielinen kuntourheilujärjestö
Suomen Kenttäratsastusseura, KF, suomalainen urheiluseura.
Kooperativa Förbundet (KF), ruotsalainen osuuskauppajärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kf”, voi hakea sivunnimihaulla, laajalla sivunnimihaulla tai tekstihaulla.
Kauppakeskus Kluuvi

| Kauppakeskus Kluuvi |
| --- | --- |
 Kauppakeskus Kluuvi Aleksanterinkadulta kuvattuna 2018.
Sijainti:  Aleksanterinkatu, Helsinki
Kerrospinta-ala:  19 200 m²
Kävijämäärä:  2,1 Milj. (2020)
Vuosimyynti:  19,4 Milj. € (2020)
Pysäköintipaikkoja:  800
Kotisivu
Logo, jota kauppakeskus käytti vuoden 2011 puoliväliin saakka.
Kauppakeskus Kluuvi on kauppakeskus Helsingin ydinkeskustassa Kluuvin kaupunginosassa Aleksanterinkadulla. Kauppakeskus avattiin alun perin 15. maaliskuuta 1989. Vanhan Kluuvin on suunnitellut arkkitehtitoimisto Castrén-Jauhiainen-Nuuttila Oy. Kauppakeskus muodostuu eri ikäisistä kiinteistöistä, vanhimmat osat ovat peräisin 1800-luvulta. Kauppakeskuksen tiloja ja konseptia uudistettiin vuonna 2011.
Kauppakeskus käsittää Aasi-korttelin länsiosan. Se muodostuu viidestä rakennuksesta (Aleksanterinkatu 7b, Aleksanterinkatu 9, Kluuvikatu 5, Kluuvikatu 7 ja Yliopistonkatu 6), jotka on yhdistetty toisiinsa korttelin keskelle rakennetulla valopihalla. Rakennuksista Aleksanterinkatu 9 on entinen Elannon tavaratalo (Veikko Leistén 1952), jonka graniittista julkisivua koristaa Aimo Tukiaisen veistämä, työläisperhettä esittävä reliefi. Kluuvikatu 5 ja Yliopistonkatu 6 ovat vanhoja asuin- ja liikerakennuksia 1800-luvulta, ja niistä on säilytetty ainoastaan julkisivut. Aleksanterinkatu 7b ja Kluuvikatu 7 ovat Castren-Jauhiainen-Nuuttilan suunnittelemia, korttelia täydentäviä uudisrakennuksia.
Kauppakeskus avautui remontin jälkeen 14. lokakuuta 2011 uudistettuna. Uudistetun Kluuvin suunnittelijoina toimivat Trium Arkkitehdit Oy ja Arkkitehtitoimisto Kari Hyvärinen Oy. Uuteen valikoimaan kuuluivat muun muassa vaatekaupat Brothers, Carlings, Filippa K, Fred Perry, Gina & Lucy, G-Star RAW, Ivana Helsinki, Superdry, Tiger of Sweden ja 2or+ by YAT, Apple-jälleenmyyjä Tector, lautailuliike Volcom, kosmetiikkamyymälät Body Shop ja Inglot, McDonald’s, kahvilat Belge ja Robert’s Coffee sekä kauneusklinikka Ainola. Vuonna 2023 moni näistä ei enää toimi Kluuvissa, vaan liikkeitä ovat urheiluliike XXL, vaateliike Maranello, kenkäkauppa Skechers, kukkakauppa Kluuvin Kukka, kampaamo Kluuvin liiteri ja parturiliike M Room sekä ravintoloita ja kahviloita Belge, Espresso House, Fratello, Hanko Sushi, Joe & The Juice, Meillä Safars, More Tea, Olivia Kluuvi, Oppa Korean BBQ, Paulig Kulma, Speakeasy, Subway, The Other One, Vibami ja Wok and Noodle. Pääkaupunkiseudun verotoimisto muutti Kluuvista Hämeentielle vuonna 2021.
Tietoa kauppakeskuksesta

Liikkeitä: 41
Kerroksia: 4
Vuokrattava pinta-ala / kauppakeskus: noin 10 000 m²
Pysäköintipaikkoja (P-Kluuvi): 725
Aiheesta muualla

Kauppakeskus Kluuvin kotisivut
Kivilaakso, Aura: ”Aleksanterinkatu 9” ja ”Kluuvikatu 7 – Aleksanterinkatu 7B, Kauppakeskus Kluuvi”, Kun Helsinkiin rakennettin city. Keskustan vuosina 1945-1990 valmistuneet liikerakennukset, s. 17–22, 173–178.  Helsingin kaupunginmuseo, 2014.  ISBN 978-952-272-793-0.  Teoksen verkkoversio (PDF) (viitattu 7.3.2023).
Kluuvin sisätiloja ennen uudistusta. Kuva vuodelta 2005.
Kevin Rahm

| Kevin Rahm |
| --- | --- |
 Kevin Rahm vuonna 2009.
Henkilötiedot
Syntynyt: 7. tammikuuta 1971 (ikä 53)  Mineral Wells, Texas, Yhdysvallat
Ammatti:  näyttelijä
Näyttelijä
Merkittävät roolit:  Lee McDermott tv-sarjassa Täydelliset naiset
Aiheesta muualla
IMDb 
Kevin Rahm (s. 7. tammikuuta 1971) on yhdysvaltalainen näyttelijä, joka tunnetaan rooleistaan Kyle McCartyna CBS:n televisiosarjassa Amyn lailla ja Lee McDermottina sarjassa Täydelliset naiset.
Rahm syntyi Mineral Wellsissa, Texasissa mormoniperheeseen. Rahm on tehnyt lähetystyötä muun muassa Ranskassa, Sveitsissä ja Intian valtameren saarilla (Mauritius ja Réunion) vuosina 1990–1992. Palattuaan Yhdysvaltoihin Rahm opiskeli lakia Brighamin yliopistossa ennen kuin vaihtoi opintonsa draamaan. Vuonna 1994 Rahm sai parhaan college-näyttelijän Irene Ryan -palkinnon ja vuonna 1996 keskeytti yliopisto-opintonsa voidakseen keskittyä näyttelijänuraansa Hollywoodissa.
Rahm esitti Nicole de Boerin hahmo veljeä Norco Tigania ohjelman Star Trek: Deep Space Nine jaksossa ”Prodigal Daughter”. Hän on myös esittänyt 'meedio'-potilasta Greyn anatomian ensimmäisellä kaudella.
Syyskuussa 2006 Rahm sai roolin CSI:n seitsemännen kauden kaksiosaiseen avausjaksoon. 21. lokakuuta 2007 Rahm teki ensimmäisen esiintymisensä uutena Wisteria Lanen asukkaana, Lee McDermottina ABC:n draamasarjassa Täydelliset naiset. Rahmin esittämä hahmo Lee on homo ja hänellä on aviomies Bob Hunter (Tuc Watkins).
Rahm on myös vieraillut suositun komediasarjan Frendit kahdeksannen kauden jaksossa ”The One with Rachel's Date”, jossa hän näytteli Monican kokkia, Timiä. Hänet nähdään myös draamasarjan Ilman johtolankaa jaksossa 701, jossa hänen esittämä henkilöhahmo, Ryan Mitchell, on kadonnut.
Aiheesta muualla

Star Trek wiki (englanniksi)